Mass Salah Goudjil, Aselway n Usqamu n Uɣlan yemlal Mass Si El Hacemi Assad, amaray amatu n Usaqamu Unnig n Timmuzɣa.
Taṣebḥit n wass aram(letnayen) 14 yunyu 2022, Mass Salah Goudjil Aselway n Usqamu n Uɣlan yemmuger, Mass Si El Hacchemi Assad, Amaray Amatu n Usqamu Unnig n Timmuzɣa.
Timlilit-a ḥeḍren deg-s yimazanen akked yiɛeggalen n snat tsudwin-a, ilmend n lemcawrat d uttekki deg usalu yenǧer Uselway n Tigduda, Mass Abdelmadjid Tebboune, iwakken ad yili lmecmel akked tdukli taɣelnawt d useǧhed n tirni n daxel. Timlilit-a tella d tagnit akken i usegzi ɣef tikli d yimahilen n Usqamu Unnig n Timmuzɣa i yesfuglen amuli wis 27 n usebdded-ines.
S wakka, mass Si El Hacemi Ɛessad, isumer iwakken ad d-yettuheggi yiwen wass awamni ɣef tutlayt d yidles n tmaziɣt, acku d irmad am wigi ara yesseḥbibren ɣef tmagit n tmurt n Lezzayer.
kab_Latn kab_Latn kab_Latn kab_Latn